<classify> WAZIRI Mkuu, Kassim Majaliwa amekemea tabia ya kunyanyswa, kutokuwa na usawa katika mishahara na stahiki nyingine kati ya wafanyakazi wazawa na wale wanaotoka nje katika migodi na kuagiza idara za ajira kusimamia hilo. Pia amekema ukamataji wa wadau wa madini wanaokwenda sokoni na kuwa wajibu wa vyombo vya ulinzi na usalama ni kuhakikisha madini hayatoroshwi nje ya nchi, badala yake yanaunzwa katika masoko ya ndani. Majaliwa ameyasema hayo jana jijini hapa wakati wa kufunga semina ya ushiriki wa vyombo vya ulinzi na usalama katika usimamizi na udhibiti wa rasilimali za madini ikihusisha makamanda wa polisi wa mikoa, Maofisa Upelelezi wa mikoa na maofisa usalama wa taifa wa mikoa. Alisema kumekuwapo na malalamiko na manunguniko kwa wafanyakazi kutopewa stahiki zao na kunyanyaswa na hata wengine kutokuwa na kiinua mgongo pale utumishi wao unapokoma. Tumekuwa na changamoto ya ubora wa ajira, mishahara na stahiki katika kazi zinazofanana na suala la unyanyasaji wa wafanyakazi, hivyo ni vyema mkawa na taarifa hizi kwa wakati na kuwasilisha kwa wahusika ili mambo yawekwe sawa na kuipeleka sekta mbele, Suala la unyanyasaji wa wafanyakazi wazalendo si suala la kufumbiwa macho kama ilivyo suala la usalama wa watenda kazi katika migodialisema.Aidha, Majaliwa ameagiza Wizara na Tume ya Madini kutafuta suluhu ya changamoto ya usalama wa wafanyakazi kipindi wakiwa kazini na baada ya kumaliza muda wa kazi kwa hiari au kwa kustaafu au kumaliza mkataba. Aidha, Majaliwa ametoa maelekezo kuanzia sasa ni marufuku kuwakama wadau wakiwa na madini wakiwa wanayapeleka sokoni, badala yake wahakikishe wanayafikisha sokoni na yanauzwa katika masoko hayo. Tumeanzisha masoko ya madini ikiwa ni sehemu ya mkakati mahususi wa serikali kupunguza utoroshwaji wa madini, baada ya awali kuonekana kuwa utoroshaji ulifanyika ili kutafuta soko lakini sasa masoko yapo,alisema. Natoa maelekezo kuwa, kuanzia sasa wadau wote wanaopatikana na madini tuwape utaratibu wa kuelekea sokoni kuuza badala ya kuwakamata wakiwa wanaenda sokoni. Hili linadhihirishwa na kitendo cha utiaji saini makubaliano ya uanzishwaji wa Kampuni ya Twiga Minerals ikiwa ni sehemu ya utekelezaji wa Sheria Mpya ya Madini.Waziri wa Madini, Dotto Biteko alisema kumeibuka tatizo jipya la kuwapo kwa viwanda na uingizaji wa madini bandia yanayoingizwa sokoni ambayo alisema suala hilo likifumbiwa macho litaharibu amani na sifa ya madini ya Tanzania Tumebaini kuwapo kwa viwanda na hata wengine wanaingiza madini bandia kwenye soko la Tanzania, hili likiachwa litahatarisha amani na hata kuchafua soko la madini. Tabia mbaya ya kuwapo viwanda na hata wengine kuingiza madini bandia katika soko la ndani, Hivyo wizara yangu imejipanga kuhakikisha tunakomesha tatizo hilo na Tanzania kusiwe kabisa na utengenezaji na uingizaji madini feki, hayo madini yauzwe kwingine lakini si Tanzania.  <topic>: kitaifa 